Haitham bin Tariq Al Said

**Haitham bin Tariq Al Said** (; s. 11. lokakuuta 1955) on Omanin nykyinen sulttaani, joka seurasi 11. tammikuuta 2020 Qabus ibn Said al Saidia Omanin sulttaanina. Hän oli aiemmin toiminut muun muassa maansa kulttuuriministerinä.

## Varhaiset vuodet
Tariq Al Said syntyi Masqatissa vuonna 1955, jossa hän myös suoritti peruskoulunsa. Toisen asteen opintojen perässä hän muutti Beirutiin ja sieltä valmistuttuaan sitten Yhdistyneeseen kuningaskuntaan.

Tariq Al Said opiskeli Oxfordin yliopistossa, mistä hän valmistui vuonna 1979. Hän oli 1980-luvun alussa Omanin jalkapalloliiton ensimmäinen puheenjohtaja. Ulkoasiainministeriön poliittisten asioiden alivaltiosihteerinä hän toimi 1986–1994 ja ministeriön pääsihteerinä 1994–2002.

## Ministeri ja diplomaatti
Tariq Al Said valittiin 1990-luvun puolivälissä Omanin kulttuuriministeriksi. Hänellä oli usein diplomaattinen rooli, ja hän edusti Omania ulkomailla. Hän myös esimerkiksi otti vastaan vuonna 2016 prinssi Charlesin ja tämän vaimon Camillan.

## Omanin sulttaanina
Haitham bin Tariq Al Said valittiin tammikuussa 2020 Omanin sulttaaniksi kuolleen serkkunsa Qabus ibn Said Al Saidin seuraajaksi. Omanin perustuslain mukaan kuninkaallisen perheen pitää valita seuraaja kolmessa päivässä. Perhe päätti noudattaa Qabusin toivetta seuraajastaan, joten se nimesi Haitham bin Tariqin uudeksi sulttaaniksi.

Sulttaanina Tariq Al Said on myös monipuolistanut Omanin valtion tulonlähteitä: maassa otettiin vuonna 2021 käyttöön arvonlisävero ja vuonna 2025 tulovero.

## Perhe- ja yksityiselämä
Tariq Al Said on naimissa Ahad bint Abdullahin kanssa. Parilla on neljä lasta.

Sulttaanin kiinnostuksenkohteita ovat muun muassa urheilu. Yhdesä veljensä Talalin kanssa Tariq Al Said on myös pannut alulle usieta yrityksiä.

## Kunnianosoituksia

### Omanilaiset
Sulttaanina Tariq Al Said on seuraavien omanilaisten ritarikuntien suurmestari:

*  Al Saidin ritarikunta
*  Siviiliansion ritarikunta 
*  Perustamisen ritarikunta 
*  Sulttaani Qabusin ritarikunta
*  Kuninkaallinen kiitosritarikunta
*  Sulttaani Qabus bin Saidin ritarikunta
*  Renessanssin ritarikunta
*  Renessanssin suurritarikunta
*  Kunnian suurritarikunta 
*  Ansioritarikunta
*  Al Nu'manin ritarikunta
*  Kunniaritarikunta
*  Erinomaisuuden ritarikunta
*  Kulttuurin, tieteen ja taiteen ritarikunta
*  Kulttuurin tieteen, taiteen ja kirjallisuuden ritarikunta
*  Hyvän siviilipalveluksen ritarikunta
*  Sotilasansion ritarikunta 
*  Erityisen kuninkaallisen vaakunan ritarikunta
*  Saavutuksen ritarikunta

### Ulkomaalaiset

*  Itävallan tasavallan kunniamitalin suurristi (Itävalta, 2001)
*  Šeikki Isa ibn Salman Al Khalifan ritarikunta ketjulla (Bahrain, 2022)
*  Niilin ritarikunta ketjulla (Egypti, 2023)
*  Renessanssin ylimmän ritarikunnan suurristi (Jordania, 2022)
*  Al-Hussein bin Alin ritarikunta ketjulla (Jordania, 2024)
*  Mubarak Suuren ritarikunta ketjulla (Kuwait, 2024)
*  Setripuun ritarikunnan suurristi (Lebanon, 2024)
*  Alankomaiden leijonan ritarikunnan suurristi (Alankomaat, 2025)
*  Kuningas Abdulazizin ritarikunnan 1. luokka (Saudi-Arabia)
*  Siviilimeriitin ritarikunnan numeroitu komentaja (Espanja, 1985)
*  Isabella Katolilaisen ritarikunta ketjulla (Espanja, 2025)
*  Turkin tasavallan valtion ritarikunnan 1. luokka (Turkki, 2024)
*  Zayedin ritarikunta ketjulla (Arabiemiraatit, 2022)
*  Kuninkaallisen viktorialaisritarikunnan kunniasuurristi (Yhdistynyt kuningaskunta, 2010)
*  Pyhän Mikaelin ja Pyhän Yrjön ritarikunnan kunniasuurristi (2021)

## Lähteet